**Správa o výchovno-vzdelávacej činnosti, jej výsledkoch a podmienkach za školský rok 2013/2014**

Správa o výchovno-vzdelávacej činnosti, jej výsledkoch a podmienkach spracovaná v zmysle Zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a Vyhlášky MŠ SR č. 9/2006 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

**OBSAH:**

1. ZÁKLADNÉ INDENTIFIKAČNÉ ÚDAJE O ŠKOLE
2. ÚDAJE O POČTE DETÍ V ŠKOLE
3. ÚDAJE O POČTE ZAMESTNANCOV A PLNENÍ KVALIFIKAČNÉHO PREDPOKLADU PEDAGOGICKÝCH ZAMESTNANCOV ŠKOLY
4. ÚDAJE O ĎALŠOM VZDELÁVANÍ PEDAGOGICKÝCH ZAMESTNANCOV ŠKOLY
5. ÚDAJE O AKTIVITÁCH A PREZENTÁCII ŠKOLY NA VEREJNOSTI
6. ÚDAJE O PRIESTOROVÝCH A MATERIÁLNO-TECHNICKÝCH PODMIENKACH ŠKOLY
7. ÚDAJE O FINANČNOM A HMOTNOM ZABEZPEČENÍ VÝCHOVNO-VZDELÁVACEJ ČINNOSTI ŠKOLY
8. CIEĽ, URČENÝ V KONCEPČNOM ZÁMERE ROZVOJA ŠKOLY NA ŠK.ROK 2012/2013 A VYHODNOTENIE JEHO PLNENIA
9. OBLASTI, V KTORÝCH ŠKOLA DOSAHUJE DOBRÉ VÝSLEDKY A OBLASTI, V KTORÝCH SÚ NEDOSTATKY
10. HODNOTENIE VÝCHOVNO-VZDELÁVACEJ PRÁCE ZA ŠK.ROK 2012/2013
11. POSLANIE A VÍZIA MATERSKEJ ŠKOLY
12. VÝSLEDKY INŠPEKČNEJ ČINNOSTI, VYKONANEJ ŠTÁTNOU INŠPEKCIOU

**VYPRACOVALA:** Eva Pačaiová

**VÝCHODISKÁ A PREDPOKLADY:**

Správa je vypracovaná v zmysle:

1. Vyhlášky ministerstva školstva SR SR č. 9/2006 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie Ministerstva školstva SR č.10/2006-R k vyhláške Ministerstva školstva SR č. 9/2006 Z.z.
3. Koncepcia školy na rok 2012/2013
4. Informácie o činnosti Rady školy pri Materskej škole Rumanova 4, Košice -Staré Mesto
5. Analýza výchovno-vzdelávacích výsledkov práce jednotlivých tried MŠ Rumanova 4, Košice

**PREDKLADÁ:** Eva Pačaiová, riaditeľka MŠ

 **SPRÁVA O VÝSLEDKOCH A PODMIENKACH**

 **VÝCHOVNO-VZDELÁVACEJ ČINNOSTI**

 **MATERSKEJ ŠKOLY RUMANOVA 4,**

 **KOŠICE- STARÉ MESTO**

 **ZA ŠKOLSKÝ ROK 2013/2014**

**JÚL 2014**

**ZÁKLADNÉ INDENTIFIKAČNÉ ÚDAJE O ŠKOLE:**

**Názov školy**: Materská škola Rumanova 4, Košice- Staré Mesto

**Adresa školy:** Rumanova 4,  040 01 Košice

**E-mailova adresa:** msrumanova@centrum.sk

**Telefón:** 055 / 6220284

**Webová stránka školy:**  msrumanovakosice.webnode.sk

**Zriaďovateľ:** MČ Košice-Staré Mesto, Hviezdoslavova7

**Telefón**: 055 / 6827156

**Webová stránka:** www.kosice-city.sk

**Príslušnosť k školskému úradu:** KŠÚ Zádielska ul. Košice

**Forma hospodárenia:** rozpočtová organizácia od 1.01.2012 s právnou subjektivitou

**Výchovná starostlivosť:** celodenná

**Elokované pracoviská MŠ:** nie

**Štatutárny zástupca:** Eva Pačaiová

**Vedúci zamestnanci:** Eva Pačaiová – riaditeľka školy

 Ing. Slavomíra Čulláková – vedúca ŠJ

**Poradné orgány MŠ:**

**Rada školy:** Rada školy pri MŠ Rumanova 4, Košice bola ustanovená v zmysle § 25 zákona NR SR č. 596/2003 Z.z. o štátnej správev školstve a školskej samospráve a o zmene a doplnení niektorých zákonov v znení neskorších predpisov, po voĽbách v novembri 2008. Funkčné obdobie začalo dňom 1.12.2008 na obdobie 4 rokov.

**Členovia Rady školy: / 11 členov /**

Predseda: Mária Djordjevičová delegovaná za pedagógov

od 30. 04. 2014 Mária Ivanová delegovaná za pedagógov

Členovia: Monika Kollárová delegovaná za pedagógov

 Ing. Slavomíra Čulláková delegovaná za nepedagog. zamestnancov

 Ing. Gabriela Semanová delegovaná za rodičov

 Mgr. Renáta Palenčárová delegovaná za rodičov

 Ing. Martin Paška delegovaný za rodičov

 Ing. Richard Vesel delegovaný za rodičov

 Ing. Rastislav Trnka delegovaný za zriaďovateľa

 Štefan Benkovský delegovaný za zriaďovateľa

 Ing. Eva Hulmečíková delegovaná za zriaďovateľa

 Ján Šimko delegovaný za zriaďovateľa

Rada školy pri Materskej škole Rumanova 4 Košice – Staré Mesto, pracovala v školskom roku ako pomocný a poradný orgán vedeniu MŠ, ako aj kontrolný. Zasadala podľa potreby, celkom 3x.

**Pedagogická rada:** Bc. Silvia Komárová / predseda /

 Eva Pačaiová riaditeľka MŠ

 Mária Ivanová triedna učiteľka

 Mária Djordjevičová učiteľka

 Klára Csájiová učiteľka

 Monika Kollárová triedna učiteľka

 Antónia Adamčíková /zastupujúca učiteľka/

 Gabriela Dávidová od 01.02.2014

**ÚDAJE O POČTE DETÍ V ŠKOLE:**

1. trieda: **17 detí** / 2-3 ročné deti /
2. trieda: **19 detí** / 4-5 ročné deti /
3. trieda: **24 detí** / 5-6 ročné deti /

Spolu: **60 detí**

K 30.06.2014 bolo zapísaných novoprijatých detí na školský rok 2014/2015 : **22 detí**

**Neprijatých detí,** z dôvodu dodržania stanovenej kapacity MŠ: 35 detí

* celkový počet tried v MŠ: **3**
* počet zapísných detí spolu I. polrok 2013/2014**: 60** / II. polrok: **60**
* počet 2ročných detí k 01.09.2013: **8**
* počet detí v hmotnej núdzi: I.polrok:  **5**  / II.polrok: **5**
* počet detí v hmotnej núdzi: **5**
* počet rómskych detí: **0**
* počet špeciálnych tried: **0**
* počet integrovaných detí v bežných triedach: **0**
* počet detí, končiacich predprimárne vzdelávanie, odchádzajúcich do ZŠ: **16**
* počet vydaných osvedčení o ukončení predprimárneho vzdelávania: **16**
* počet detí s odkladom povinnej školskej dochádzky: **1**

**ÚDAJE O POČTE ZAMESTNANCOV ŠKOLY A PLNENÍ KVALIFIKAČNÉHO PREDPOKLADU PEDAGOGICKÝCH ZAMESTNANCOV ŠKOLY:**

* počet **učiteľov vrátane** riaditeľa školy – fyzický stav: **6**

 prepočítaný stav: **6**

* počet **asistentov učiteľa** v MŠ**: 0**
* od 01.01.2014 pomoc škole vo forme dobrovoľníckej práce, platenej UPSVaR Košice
* počet pedagogických zamestnancov, ktorí nespĺňajú kvalifikačné predpoklady: **0**
* z toho študujúcich za účelom doplnenia kvalifikácie na SŠ/VŠ: **1**
* počet stálych nepedagogických zamestnancov v  MŠ: - fyzický stav: **2**

 - prepočítaný stav: **2**

* hospodárka, p. Dudráková Rozália má **50%** pracovný uväzok
* externí zamestnanci:
* personalistka (p. Puškášová, od 01.02.2014 p. Adamkovičová)
* informatik (p. Adrián Krajník)
* ekonómka (p. Kovalčíková)
* kurič (p. Oskar Mathé – počas vykurovacej sezóny)
* počet nepedagogických zamestnancov v  ŠJ: - fyzický stav: **3**

- prepočítaný stav: **2,5**

**Rozhodovanie riaditeľa predšk.zariadenia podľa § 5 odst.6 zákona č. 596/2003 Z.z.**

* o ukončení /prerušení/ dochádzky dieťaťa zo zdravotných, rodinných dôvodov: 6
* určenie príspevku zákonného zástupcu dieťaťa na čiastočnú úhradu nákladov

za starostlivosť, poskytovanú dieťaťu v predšk. zariadení: **17,00** € (**50** € pre deti, ktoré nedovŕšili tretí rok života)

**ÚDAJE O ĎALŠOM VZDELÁVANÍ PEDAGOGICKÝCH ZAMESTNANCOV ŠKOLY:**

* počet uvádzaných začínajúcich pedagogických zamestnancov do praxe:  **1**

 (od 01.11.2013 do 30.06.2014p. uč. Antónia Adamčíková)

* počet pedagógov, ktorí absolvovali priebežné vzdelávania: **3**

( riaditeľka školy – získala osvedčenia a 60 kreditov za kontinunálne vzdelávanie)

( p. uč. Kollárová a Csájiová získali po 7 kreditov v rámci kontinuálneho vzdelávania)

**ÚDAJE O AKTIVITÁCH A PREZENTÁCII ŠKOLY NA VEREJNOSTI:**

* **údaje o projektoch, do ktorých je škola zapojená:**
* „Adamko hravo – zdravo“ – celoslovenský projekt
* tvorivá dielňa LEGO DACTA
* „Separujeme s ježkom Separkom “– zber druhotných surovín (zberového papiera), 2x v šk.roku
* „Športom k zdraviu a radosti“
* Enviroprojekt „Ako žije strom“
* „Evička nám ochorela“
* Goodyear Bezpečná škôlka, projekt **„Zdravo-múdro žiť“ ( Fond zdravia mesta Košice, n.f. -** finančná podpora v zmysle grantového programu 350,00 € ( zakúpené bicykle, odrážadlá, kolobežky, prilby, dopravmé značky)
* **aktivity a prezentácia školy na verejnosti:**
* tanečno-pohybový krúžok - vystúpenia pre rodičov – ukážková hodina (2x)

 rozlúčka s predškolákmi

* prezentácia prác detí na výstavách s tematikou Vianoc a Veľkej Noci v priestoroch MÚ MČ Košice - Staré Mesto
* LEGO DACTA - účasť na výstave na tému „Sviatky“ (Mikuláš)
* Vianočné besiedky pre rodičov vo všetkých triedach
* besiedky pre mamičky ku Dňu matiek v 1. a 2. triede
* detský karneval - prehliadka masiek, disco (p. Hreha)
* účasť na akciách, organizovaných MČ Košice- Staré Mesto:

- „Slovo bez hraníc“

- „Spev bez hraníc“

- „ Tanec bez hraníc“

- športová miniolympiáda/ staromestské MŠ , na MŠ Zádielska /

* predplavecká príprava - Plavecká škola AQUA (máj 2014)
* návšteva ZUŠ (Vianočný koncert)
* návšteva remesiel na Hrnčiarskej ulici
* oboznamovanie sa s anglickým jazykom / EDESTA /
* oboznamovanie sa s nemeckým jazykom / p. uč. Djordjevičová /- 1. polrok
* Tvoríme z Lega ( v MŠ Tatranská)
* „Jesenné tvorivé dielne“ v spolupráci s rodičmi
* divadelné predstavenie v MŠ (p. Hreha, divadielko Gašparko Prešov, divadlo Babadlo Prešov, ZUŠ Miškovecká 20 – Rozprávka spod mlyna)
* Vianočné dopoludnie pre deti v spojení so študentmi z Gymnázia T. Akvinského Košice
* Mikuláš v MŠ
* tematická – zimná vychádzka do parku s brannými prvkami
* tematický pobyt v Mestskom paku – „Piknic v tráve“
* „Deň lesníkov“ – v Mestskom parku - hry, súťaže, rozhovory s lesníkmi s ukážkami výsledkov ich práce
* výstavka LEGA v radničnej sále MÚ MČ Košice – Staré Mesto ( téma „Kocúr v čižmách“)
* Slávnostná rozlúčka s predškolákmi
* spolupráca so ZŠ Masarykova:
* „ŠKD má talent“
* hodina telocviku v telocvični
* otvorená hodina v 1. ročníku ZŠ – multimediálna učebňa ( január 2014)
* pasovanie prvákov
* „Hurá prázdniny“ – Streetball v telocvični ZŠ
* návšteva detí z . ročníka ZS v MŠ Rumanova – spoločné hry na šk.dvore
* spolupráca s knižnicou pre mládež mesta Košice (Hviezdoslavova 7, Košice)
* „kolieskový deň“ – dopravná výchova a športové dopoludnie v Mestskom parku
* spolupráca s Centrom pedagogicko-psychologického poradenstva a prevencie

(psychosociálne hry—diagnostika, prednáška pre rodičov na plenárnej schôdzi ZRŠ v januári)

**ÚDAJE O PRIESTOROVÝCH A MATERIÁLNO-TECHNICKÝCH PODMIENKACH ŠKOLY:**

**PRIESTOROVÉ PODMIENKY:**

 Materská škola sa nachádza v tichšej zóne mesta Košíc, v jeho historickom jadre. Je situovaná v krásnom prostredí, neďaleko sa nachádza Mestský park, s dostatkom zelene a priestoru, ktorý sa núka k využitiu na športové a rôzne pohybové a relaxačné aktivity v každom ročnom období. K budove patrí aj školský areál, vybavený kolotočom, pieskoviskom, šmýkalkami, hojdačkami, detským dreveným vláčikom a besiedkou. Polovica dvora je vydláždená a polovicu zaberá trávnik. Budova je neúčelová, dvojposchodová, so vstupnou halou, tromi triedami s príslušenstvom – s dvoma umyvárňami a WC, kabinetom UP, Registratúrnym strediskom. V pravom trakte na prízemí sa nachádza spoločná priestranná jedáleň, kuchyňa, šatňa pre deti a na poschodí kancelária vedúcej ŠJ, na vyššom poschodí riaditelňa. V budove sa nachádza aj plynová kotolňa, miestnosť na hrubé opracovanie potravín, skladové priestory. Interiér MŠ je esteticky upravený a výzdoba sa pravidelne mení podľa ročných období, aby bolo pre deti vytvorené obohacujúce prostredie.

**MATERIÁLNO - TECHNICKÉ PODMIENKY:**

Materiálno-technické vybavenie MŠ je dobré. MŠ disponuje3 ks PC pre zamestnancov a 2 ks PC pre deti. K dispozícii 2 ks – tlačiarní, s kopírkou. Z didaktickej techniky : CD prehrávače, 3 ks televízory a DVD prehrávače, digitálny fotoaparát, v rámci projektu Digi škola sme získali do prenájmu interaktívnu tabuľu, notebook a farebnú tlačiareň. V šk. roku 2013/2014 sa nám podarilo dokúpiť: knihy, časopisy a hračky pre deti, výtvarný materiál, spotrebný materiál a čistiace prostriedky, Mikulášske balíčky pre deti, športové potreby a dopravné prostriedky – bicykle, odrážadlá a kolobežky. Deti boli poistené proti úrazom a krádežiam vecí, doplnené boli lekárničky. Čo sa týka renovácie interiéru, boli zakúpené nové lehátka do 3. triedy, koberec a skriňa do 2. triedy, žalúzie na okná do šk. jedálne, zrenovované výdajové okná v kuchyni, vynovené prahy, opravené podlahy na chodbách.

 Celý rok bol zabezpečovaný pre deti pitný režim formou dodávky vody firmou AQUA - PRO , ktorú si financovali rodičia, príspevkami ZRŠ, aj sponzorsky.

**ÚDAJE O FINANČNOM A HMOTNOM ZABEZPEČENÍ VÝCHOVNO- VZDELÁVACEJ ČINNOSTI ŠKOLY:**

* príspevky na čiastočnú úhradu nákladov od rodičov: **8 958,00 €**

( z toho **1121**,00 € režijné náklady pre ŠJ)

* 2% z dane z príjmov / k 13.07.2014 /: **521,99 €**

**HODNOTENIE CIEĽOV KONCEPČNÉHO ZÁMERU ROZVOJA ŠKOLY NA ROK 2013/2014:**

 Materská škola tvorí neoddeliteľnú súčasť výchovno-vzdelávacej sústavy. Cez city, priateľstvo, lásku , hru a zážitkové učenie sme sa snažili zabezpečiť kvalitné vzdelávanie pre deti tak, aby sa nadobudnuté zručnosti a poznatky stali obohatením pre ich každodenný život a budú zárukou úspešnosti ich budúcnosti. Zabezpečovali sme primeranú úroveň rozvoja osobnosti detí, s využitím vhodných foriem a metód práce, premyslenej plánovanej činnosti zo Štátneho vzdelávacieho programu ISCED 0 a Školského vzdelávacieho programu **„Žijeme na modrej planéte“,** pre jednotlivé vekové skupiny. Pri plnení cieľov v edukačnom procese sme vychádzali aj zo stanovených cieľov koncepčného zámeru rozvoja školy, súvisiacich s profiláciou MŠ - zameranou na: zdravý životný štýl / zdravý fyzický a psychický vývin /, športové aktivity, enviromentálnu výchovu a rozvoj estetického cítenia detí a kultúry. Pozornosť sme venovali využívaniu nových - inovačných metód, vytvárali sme priestor pre rozvoj kognitívnych a nonkognitívnych funkcií. Skvalitňovali sme jednotlivé kompetencie detí, rozvíjali predčitateľskú a počítačovú gramotnosť. Formou krúžkovej činnosti sme rozvíjali u detí talent, ich schopnosti a zručnosti.

 Plnenie cieľov koncepčného zámeru rozvoja školy a Školského vzdelávacieho programu hodnotim kladne. Pedagogickí zamestnanci si vykonávali svoju prácu svedomito, aj nad rámec svojich pracovných povinností. Vzťah **dieťa – učiteľ**, bol založený na partnerstve a dôvere**,** bol úprimný, bezprostredný, priateľský. Deti boli vedené k iniciatíve, kreativite, samostatnosti pri riešení a plnení stanovených úloh, ale aj k tímovej spolupráci. Dôležitý je výsledok činnosti, ktorý v očiach detí predstavuje niečo výnimočné, dôležité, zmysluplné.

**OBLASTI, V KTORÝCH DOSAHUJE ŠKOLA DOBRÉ VÝSLEDKY A OBLASTI, V KTORÝCH SÚ NEDOSTATKY:**

**SILNÉ STRÁNKY:**

* odbornosť pedagogických zamestnancov
* humánny prístup všetkých pracovníkov materskej školy k deťom
* propagácia materskej školy prostredníctvom webovej stránky školy
* záujem o spoluprácu s rôznymi inštitúciami
* dobrá spolupráca s rodičmi
* podpora školy zo strany zriaďovateľa
* 100% naplnenosť MŠ
* dobrá krúžková činnosť na škole
* pekné prostredie MŠ – interiér

**SLABÉ STRÁNKY:**

* malé priestory MŠ
* nedostatočná úprava školského dvora – zlý stav / dlažba, múry /
* nedostatok financií na dovybavenie detského ihriska na ŠD
* staré okná v umývárkach a na chodbách

**POSLANIE A VÍZIA MATERSKEJ ŠKOLY:**

Sú dané platnými zákonmi:

 Hlavnou činnosťou MŠ je plánovito a systematicky realizovať výchovno-vzdelávaciu činnosť, zameranú na celostný rozvoj osobnosti dieťaťa. Materská škola vytvára podmienky na zaškolenie detí s odloženou školskou dochádzkou a deti, ktoré majú v nasledujúcom školskom roku začať plniť povinnú školskú dochádzku. Zabezpečuje výchovu a vzdelávanie detí vo veku od dvoch rokov do začatia plnenia povinnej školskej dochádzky. Materská škola poskytuje odborno-poradenské konzultácie o výchove dieťaťa, ktoré do zariadenia dochádza.

POSLANIE MŠ:

Podľa školského zákona č. 245/2008 materská škola zabezpečuje výchovu a vzdelanie prostredníctvom Školského vzdelávacieho programu, ktorý poskytuje predprimárne vzdelanie podľa § 16 ods. 2. a podľa Štátneho vzdelávacieho programu ISCED 0.

**HODNOTENIE VÝCHOVNO-VZDELÁVACEJ PRÁCE:**

**USPORIADANIE DŇA:**

HRY A HROVÉ ČINNOSTI: Deti mali vytvorené bohaté podmienky na činnosti, ktoré im poskytovali uspokojenie, radosť, sociálne podnety a harmonický rozvoj. Nakoľko sme realizovali tematické plánovanie, snažili sme sa už od rána všetky činnosti a aktivity motivovať na stanovenú - danú tému. Prostredníctvom hier a EA sme sa snažili u detí rozvíjať priateľstvo, neskôr komunikáciu a k záveru šk.roka spoluprácu.

POHYBOVÉ A RELAXAČNÉ CVIČENIA: Realizovali sme ich každodenne, v triedach. Deti radi cvičia na riekanky a hudbu. Riekanky sú silným emocionálnym stimulom pri cvičení a podporujú aj disciplinovanosť, pomáhajú udržať pozornosť. Používali sme veku primeranú terminólogiu a viedli deti k dôslednosti pri cvičení.

EDUKAČNÉ AKTIVITY: Realizovali sme ich podľa možnosti skupinovo, počas celého dňa vo vymedzenom plánovanom čase, podľa stanoveného cieľa. Dĺžka EA bola prispôsobená veku detí. Niektoré ciele sa realizovali hromadne, alebo po skupinách a záverečné zhrnutie a zhodnotenie činnosti sme robili hromadne. Úlohy boli plnené cieľavedome a systematicky zo Štátneho vzdelávacieho programu a Školského vzdelávacieho programu.

POBYT VONKU: V každom ročnom období sme realizovali pobyt na čerstvom vzduchu, čím sme zvyšovali odolnosť a otužilosť detí. Snažili sme sa naplniť výchovno-vzdelávací, pohybový i rekreačný cieľ pobytu vonku. Detí z triedy mladšej vekovej skupiny väčšinou trávili čas na školskom dvore, alebo kratšími vychádzkami do okolia v sprievode oboch učiteliek. Staršie v Mestskom parku a vychádzkami do okolia a centra mesta, aj so zameraním sa na dopravnú výchovu a bezpečnosť pri prechádzaní cez cestu.

ODPOČINOK: V čase prípravy na odpočinok sme využívali širokú škálu kaziet, CD a kníh. Väčšina detí počas odpočinku spala. Deti sme do spánku nenútili, ale snažili sme sa im vysvetliť, aký je spánok dôležitý pre ich organizmus. U 5-6 ročných detí sme spánok v druhom polroku postupne skracovali. Časť spánku sme u detí, so súhlasom rodičov nahradili krúžkovou činnosťou v určených dňoch.

HRY A HROVÉ ČINNOSTI: V popoludní sme volili také činnosti, ktoré rešpektujú zvýšenú únavu detí z celého dňa. Boli to činnosti, v ktorých deti mohli uplatniť svoje individuálne záujmy a v ktorých sme sa mohli deťom individuálne venovať. Boli to činnosti, ktoré deti zaujali, ale nekládli zvýšené nároky na ich nervovú sústavu.

Výchovno-vzdelávaciu činnosť sme realizovali cez tieto vzdelávacie oblasti:

* perceptuálno - motorickú oblasť
* kognitívnu oblasť
* sociálno - emocionálnu oblasť

**PERCEPTUÁLNO - MOTORICKÁ OBLASŤ:**

**Perceptuálno - motorická oblasť** zahŕňala podstatnú časť edukačných aktivít, prelínala sa v každej oblasti a podoblasti. Úlohy boli zamerané hlavne na telesnú zdatnosť a pohybovú kultúru a rozvoj pohybových a manipulačných schopností. V priebehu školského roka sme špecifické ciele tejto oblasti diferencovali podľa vekových kategórií i stupňa individuálnych schopností jednotlivcov. Pracovné návyky sú veku primerané, deti experimentovali s rôznym materiálom, vo veľkej miere bol využívaný odpadový materiál a prírodniny. V hrách sme využívali aj prácu s legom. Konštruktívne hry sú u detí veľmi obľúbené a na vysokej technickej úrovni. Deti sa stále zdokonaľovali v lepení a pokúšali sa aj strihať, v prípravnom ročníku väčšine detí táto činnosť nerobila problémy. Boli využívané rôzne výtvarné a pracovné techniky. Zručnosť, tvorivosť a logické myslenie sme podporovali aj v práci s edukačnými a kresliarskymi programami v PC, ktoré väčšina detí ovláda samostatne alebo na základe slovných inštrukcií. V grafike je úroveň veku primeraná, u niektorých detí nadpriemerná. Väčšina detí, po absolvovaní predprimárneho vzdelávania drží v ruke správne grafický materiál, vyvíja nižší tlak ceruzky na papier. Kresba a maľba je farebnejšia, obsažnejšia, s prvkami kreativity a fantázie, i proporčného zvládnutia ľudskej i zvieracej postavy.

Deti, už mladšie, prejavili zmysel pre rytmus , tanec a pohyb. Staršie deti v tejto oblasti dosiahli vynikajúcu úroveň, k čomu prispelo množstvo pohybových aktivít, lokalita MŠ - blízkosť veľkého parku, využívanie telovýchovného náradia.

Deti v 2. triede sú pohybovo zdatné, majú rady pohyb a športové aktivity, pri cvičení rady využívali športové náčinie a náradie , 13 detí navštevovalo tanečný krúžok. V prípravnom odd. deti takisto prejavili nadanie na športovo-pohybovú oblasť, zúčastňovali sa rôznych pohyb. aktivít počas celého šk.roka ( spolupráca s ZŠ Masarykova, miniolympiáda v MŠ Zádielská Košice a pod.) Absolvovali veľa vychádzok do mesta, i v rámci rôznych kultúrnych podujatí.)

V oblasti sebaobsluhy už väčšina najmladších detí dosiahlia požadovanú úroveň, vzhľadom na ich vek, čo sa týka sebaobslužných návykov a smostanoti pri obliekaní. Staršie deti už majú upevnené požadované hygienické a stravovacie návyky, stolovanie a sebaobsluhu.

Negatíva – nedostatky:

* pre nerovnomerný psychomotorický vývin venovať i naďalej individuálnu starostlivosť niektorým deťom,
* nedostatočné podporovanie a využívanie fantázie, tvorivosti u  niektorých detí, zvyšovať zručnosť pri strihaní papiera a práci s technickým materiálom,
* nesprávne držanie tela – zaradiť viac zdravotných cvikov, zameraných na tento problém,
* upevňovať návyky stolovania u mladších detí formou hier a EA,
* rozvíjať u detí vôľové vlastnosti, podporovať trpezlivosť pri zdolávaní prekážok,
* u detí s OŠD zvyšovať koncentrovanosť pri činnostiach, posilňovať sebavedomie
* u niektorých , najmladších detí aktivizovať deti k rečovému prejavu, podporovať sebavedomie detí

**KOGNITÍVNA OBLASŤ:**

Všetky témy ŠKVP, podané zážitkovým učením a interaktívnymi edukačnými aktivitami - činnosťami boli deťmi aktívne prijaté. Dokazujú to práce, ktoré nesú známky originality a sú bohato spracované. Deti majú kladný postoj k svojmu domovu, orientujú sa v blízkosti MŠ a svojho bydliska, staršie poznajú a vedia pomenovať dominanty historického jadra – Starého Mesta, vážia si členov svojej rodiny i zamestnancov MŠ. Námetové hry - Na lekára, vhodné edukačné počítačové programy / Malý svetobežník, Alik /, DVD – „Bol raz jeden život“ a EA v najstaršej vekovej skupine, takisto rôzne encyklopédie a detské časopisy, pomohli deťom spoznať funkciu životne dôležitých orgánov a zaujať pozitívny postoj k svojmu zdraviu. Boli vedené k samostatnému riešeniu úloh, k obsahovo bohatej komunikácii, k interpretácii myšlienok a poznatkov a ich uplatnení v reálnom živote. Už najmladšie deti boli vedené k ochrane svojho zdravia, v krízových situáciách zvládnuť privolanie si pomoci, rozlišovať nebezpečné predmety a škodlivosť niektorých požívatín. Staršie deti, takmer všetky, vedia zdôvodniť význam dodržiavania pravidiel cestnej premávky a prakticky ich uplatniť v živote, poznajú základné dopravné značky. K overeniu týchto poznatkov im slúžili rôzne akcie, mimo školy a pozorovanie dopravy, deti sa pri vychádzkach kvôli bezpečnosti - viditeľnosti pohybovali v reflexných vestách. Matematické operácie zvládajú na požadovanej úrovni. Rozlišujú farby, veľkosť, plošné aj priestorové tvary, tvorivo ich používajú v hrách, triedia predmety podľa určených pravidiel. Oboznamovali sa s číslami (rátanie do 10 v prípravnom odd.), rozumejú príbehom a reprodukujú ich obsah, s vyjadrením hlavnej myšlienky a vyvodením jej aplikácie do života. Radi skúmajú, objavujú prírodu, živú i neživú, boli vedené k jej ochrane. Zážitkové učenie umožnilo deťom získať trvalejšie poznatky, aj čo sa týka ročných období a vesmíru. Boli oboznamované s ovocím a zeleninou, o dôležitosti jej konzumácie, k tomu slúžili aj rôzne ochutnávky zdravej výživy (i pre rodičov) a napríklad aj „Deň jablka“. Všetky tieto schopnosti, na elementárnej úrovni boli rozvíjané už u najmladších detí, ktoré sa javia ako veľmi aktívne, s túžbou poznávať nové veci, zapájať sa do rozhovoru, zapojiť sa do hier a činností. Vo všetkých vekových skupinách pracovali deti s pracovnými zošitmi, knihami, rôznymi edukačnými pomôckami a stavebnicami. Vo veľkej miere boli využívané Lego, puzzle ci tangram a iné hry a edukačné pomôcky, podporujúce logické myslenie, pamäťové schopnosti a zručnosti. Dôraz bol kladený na komunikáciu. Kniha hier „Edukačnými hrami poznávame svet“ bola v praxi veľkým prínosom. Deti majú dostatok poznatkov a predpoklady na úspešné zvládnutie požiadavok , na nich kladených v 1. ročníku ZŠ.

K negatívam v tejto oblasti k možno prirátať:

* slabé sebavedomie niektorých detí, nedôvera vo svoje schopnosti
* rezignácia pre problémami (u niektorých jedincov ), ťažkosti s koncentráciou
* orientácia v čase – časové vzťahy

**SOCIÁLNO-EMOCIONÁLNA OBLASŤ:**

Táto oblasť je súčasťou každodenného života v MŠ. U detí sme vytvárali podnetné prostredie, dobrú klímu, podporovali ich zdravé sebavedomie, viedli k akceptovaniu iných a k vzájomnej úcte. V každej z triede je **sociálno - emocionálna oblasť** na rôznej úrovni. Najväčšie úsilie museli pani učiteľky vynaložiť v 3.triede, kvôli problémovým deťom, ktoré narúšali sociálno-emocionálnu rovnováhu. Pri prekonávaní týchto prekážok sa osvedčilo utváranie jasných pravidiel a trvanie na ich dodržiavaní, individuálny prístup k týmto deťom, spolupráca učiteliek a rodiny. Hry a hrové činnosti tu majú nezastupiteľné miesto. Deti sa postupne učili rozvíjať hru, uplatňovať v nej vlastnú tvorivosť, pokúšali sa plánovať, realizovať, spolupracovať, hodnotiť. Pri hrách s pravidlami, dodržiavať ich. Boli vedené k rešpektovaniu základných ľudských hodnôt, zvyšovali si sociálnu inteligenciu. Snažili sme sa v maximálnej miere eliminovať agresívne správanie, znevažovanie druhých, vulgarizmy, egocentrizmus. Hlavnými metódami bol konštruktívny dialóg, voľba a sociálna diskusia. Deti sa naučili veľa piesní, obľúbená je rytmizácia, využívaný je klavír a Orffov inštrumentár. Hudobné činnosti boli zaraďované v rôznych organizačných formách počas dňa. Deti sa zúčastnili v priebehu roka rôznych prehliadok v speve, tanci, prednes poézie prózy. Vystúpili so svojim programom na besiedkach pre rodičov, na slavnostnej akadémii ZŠ Masarykova. V **komunikatívnej oblasti** sme vytvárali podmienky pre prirodzený kultivovaný jazykový prejav detí. V dnešnom pretechnizovanom svete je ťažké rozvíjať **umelecko - expresívnu** **podoblasť**, ale neustálymi podnetmi, ako sú ilustrácie, výchovné koncerty, divadlo a  sprostredkovanie umeleckých diel, sme sa snažili poodhaliť deťom aj túto stránku života. V najmladšej vekovej skupine p. učiteľky preferovali zážitkové učenie, hlavne vychádzkami do Mestského parku. **V jazykovej podoblasti** sú nedostatky z dôvodu nesprávnej výslovnosti u niektorých detí, avšak aktívne sa pracovalo, v spolupráci s logopedičkou, na ich odstraňovaní. Deti majú veľmi radi knihy, obľúbené boli hry na knižnicu, návšteva kníhkupectva, ako aj spolupráca s knižnicou. Celkovo môžeme konštatovať, že deti sú po absolvovaní predprimárneho vzdelávania v tejto oblasti pripravené pre vstup do ZŠ. Sú ohľaduplné voči sebe, vedia si vzájomne pomôcť, majú primerane zdravé sebavedomie (vo väčšine), vedia prejaviť svoje pocity, dojmy, v obsahovom kontexte, majú dobrú slovnú zásobu, dobrý verbálny a neverbálny prejav s deťmi a dospelými. Majú primeraný repertoár básní a hier. Deti sa naučili množstvo ľudových i umelých piesní, výrazne k tomu prispela aj zručnosť pani učiteliek, ktoré ovládajú výborne hru na hudobnom nástroji. Pri hrách a činnostiach uplatňujú tvorivosť a fantáziu. Svoj vzťah ku kamarátom a deťom v triede si vytvárali a prehĺbovali rôznymi hrami, oslavami v MŠ, vytváraním rôznych darčekov a obdarúvaním sa navzájom. Pani učiteľky čítali deťom pre spaním rôzne rozprávky, čo tiež vplýva na ich citovú výchovu. Dobre, síce postupne, si zvykli na prostredie MŠ deti najmladšej vekovej skupiny. Prevládala tu pomoc aj zo strany starších detí v triede, boli pre mladšie deti vzorom v správaní, aj po rečovej stránke a najmä vzájomná pomoc pri obliekaní, hrách, edukačných aktivitách.

Negatíva: (u niektorých detí )

* nečakajú na poradie a skáču do reči iným,
* nereagujú na pokyn k odkladaniu hračiek,
* nezvládajú riešenie konfliktov navzájom, potrebujú pomoc dospelého,
* reagujú jednoslovne na otázky,
* nevyslovujú správne a zreteľne niektoré hlásky a hláskové skupiny
* u niektorých, najmladších detí je slabo rozvinutá komunikácia a grafomotorika
* nedostatočné hodnotenie vlastného výkonu a správania sa a výkonu iných detí

Odporúčania:

* pomôcť deťom navrhnúť, sformulovať a akceptovať pravidlá správania sa pri jednotlivých činnostiach, a tak predchádzať vzniku konfliktov,
* preventívne pôsobiť proti osvojeniu si negatívnych vzorov správania sa pohovorom s rodičmi, odbornými prednáškami (aj za pomoci CPPP) a praktickými radami, či nácvikom riešenia konfliktov,
* spolupracovať s rodičmi a logopédom
* pomocou nástenok oboznamovať rodičov s programom edukácie v MŠ

KONTROLNÁ A HOSPITAČNÁ ČINNOSŤ

Kontrolná činnosť smerovala na racionálne využívanie pracovného času, dodržiavanie pracovnej doby, šetrné využívanie energií, na dodržiavanie hygieny, skladovania a čerpanie čistiacich prostriedkov a manipulácia s nimi. Hospitačná činnosť bola zameraná na využívanie dostatočného množstva pomôcok pre deti, na prístup učiteľa k dieťaťu, umožnenie výberu činnosti, edukačných hier, akým spôsobom prebieha zmena v chápaní nového spôsobu odovzdávania poznatkov v predprimárnom vzdelávaní deti, rešpektovanie dieťaťa, podporovanie rečovej aktivity, zisťovanie vedomostnej úrovni, využívanie foriem odovzdávania poznatkov a spôsoby fixácie poznatkov. Zamerala som sa na využívanie pracovných listov, na overovanie získaných poznatkov, na formy a metódy, ktoré používa učiteľka pri získaní vytýčeného cieľu. V oblasti perceptuálno - motorickej som sledovala zvládnutie pracovných úkonov pri sebaobsluhe, prácu s jednoduchým náradím, konštrukčné práce, prácu so štetcom, nožnicami, prácu prstov a zápästia pri grafomotorike. V oblasti pohybovo - relaxačnej som sa zamerala na využívanie náčinia a náradia, na primerané zaťažovanie jednotlivých svalových partií tela, na náročnosť cvikov, plnenie zdravotného cieľa, dodržiavanie dĺžky pobytu vonku.

Kontroly boli zamerané aj na estetizáciu interiéru, držiavanie predpisov a nariadení, účasť učiteľov na rôznych aktivitách usporiadaných školou i MO, vedenie triednych agend, starostlivosť o zverené kabinety UP. kontrol. Ciele hospitácií boli bez opatrení, avšak boli ústne odporúčania na zlepšenie práce pri predprimárnom vzdelávaní detí.

Nedostatky:

* v správaní sa pri stolovaní v jedálni, šatni,
* v hygiene priestorov interiéru a exteriéru školy,

Odporúčania:

* dôslednejšia kontrola a vyvodzovanie patričných dôsledkov,
* uskutočniť otvorené ukážkové hodiny zamerané na inovovaný prístup v odovzdávaní

poznatkov deťom,

* zamerať sa na využívanie edukačných hier a aktivít a preferovať zážitkové, skupinové

učenie.

SPOLUPRÁCA S ĎALŠÍMI ČINITEĽMI PODPORUJÚCIMI ČINNOSŤ MŠ

**Spolupráca so ZŠ Masarykova** :

Spolupráca bola na veľmi dobrej úrovni. Akcie prebiehali podľa plánu, boli pre deti zaujímavé a prínosom.

**Spolupráca s psychologickou poradňou a logopedickou poradňou spočívala:**

* v spolupráci so špeciálnym pedagógom Mgr.Ivanou Kolibárovou:
* hlavne v odporúčaniach na odborné vyšetrenia detí a konzultácie o spoločnom

 postupe pri odstraňovaní zistených nedostatkov u dieťaťa,

* návštevy psychologičky na škole a priame pozorovanie a konzultácia s učiteľkou i dieťaťom o ďalšom postupe v napredovaní.

**Spolupráca s MK pre mládež na Hviezdoslavovej ulici:**

* veľmi dobrá, deti si obohatili svoj postoj k literatúre, knihám poznajú detských autorov a prostredie knižnice malo vplyv na správanie sa deti.

**Spolupráca s rodičovským združením: (ZRŠ)**

* pomoc zo strany rodičov bola prevažne finančná a to mesačnými príspevkami v celkovej hodnote 4 784,- € plus sponzorské od rodičov 800.- € ( MAPAS a rodičia )
* pomoc pri získavaní 2 % z daní ( k 13.07.2014 je to 521,99 €)
* podieľala sa na riešení aktuálnych problémov, ktoré sa vyskytli počas školského roka,
* materiálne sponzorstvo zo strany rodičov spočívalo vo forme zabezpečenia kancelárskych potrieb, čistiacich prostriedkov, zberu papiera, finančných darov (zaevidovaných v peňažnom denníku ZRŠ), preplácanie jedného stojana na vodu AQUA PRO, kosenie dvora, vytepovanie kobercov.

**Spolupráca s Radou školy:**

Členovia RŠ sa zúčastňovali zasadaní RŠ, zaujímali sa o dianie v škole, boli nápomocní pri riešení problémov.

**ZABEZPEČENIE OPRÁV**

Zabezpečenie opráv prostredníctvom rodičov, dodávateľským spôsobom a úhradou z rodičovských príspevkov, z dotácii od zriaďovateľa.

**Spolupráca s logopédom:**

Školu navštevovala 1x týždenne lodopedička p. Urbancová, ktorá pracovala individuálne s deťmi, aj za prítomnosti rodičov, pri odstraňovaní porúch reči a výslovnosti jednotlivých hlások. Jej práca bola hodnotená kladne, aj zo strany rodičov.

**Spolupráca s rodičmi:**

Spolupráca s rodičmi bola počas celého roka na dobrej úrovni. Rodičia sa zaujímali o dianie v škole, prosperovanie svojich detí, boli škole nápomocní v rôznych oblastiach. Pomáhali pri organizácii rôznych akcií, propagácii jednotlivých činností školy na webovom sídle, materiálne i finančne podporovali školu. Pedagógovia poskytovali rodičom, ak boli o to požiadaní poradenstvo v rámci pedagogickej a psychologickej pomoci pri usmerňovaní správania sa detí a zvládaní adaptácie na MŠ.

Odporúčania:

 Naďalej hľadať rôzne spôsoby, ako aktivizovať rodičov pre spoluprácu s materskou školou.

**VÝSLEDKY INŠPEKČNEJ ČINNOSTI, VYKONANEJ ŠTÁTNOU INŠPEKCIOU:**

**termín, zameranie, výsledky:**

komplexná: 13.11.-14.11.2003

čiastková: 14.09.2004

V  Košiciach dňa 13.07.2014 riaditeľka MŠ: Eva Pačaiová

**VYJADRENIE RADY ŠKLOLY:**

**Rada školy** odporúča zriaďovateľovi **schváliť - neschváliť** Správu o výsledkoch a podmienkach výchovno-vzdelávacej činnosti Materskej školy Rumanova 4, Košice – Staré Mesto za šk. rok 2013/2014

Prerokované na Rade školy dňa: ..............................................................................................................

Mária Ivanová :

predseda Rady školy ..............................................................................................................

V  Košiciach dňa 13.07.2014 riaditeľka MŠ: Eva Pačaiová